**VZOREC KUPOPRODAJNE POGODBE**

sklenjena med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor (v nadaljevanju: UKC Maribor), ki ga zastopa direktor UKC, prof. dr. Vojko FLIS, dr. med. (v nadaljevanju: kupec), identifikacijska številka kupca za DDV: SI 56644817, matična številka kupca: 5054150000

in gospodarskim subjektom:

, ki ga zastopa direktor (v nadaljevanju: prodajalec), identifikacijska številka prodajalca za DDV: , matična številka prodajalca: .

Pogodbeni stranki uvodoma ugotavljata, da je kupec izvedel postopek oddaje javnega naročila za nabavo blaga: **VZPOSTAVITEV DINAMIČNEGA NABAVNEGA SISTEMA ZA NABAVO RAZNEGA KOVINSKEGA POHIŠTVA**, po omejenem postopku z dinamičnim nabavnim sistemom v skladu z 49. členom Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570) in [14/18](http://www.uradni-list.si/1/objava.jsp?sop=2018-01-0588), v nadaljevanju ZJN-3), ob upoštevanju pravil omejenega postopka v skladu z 41. členom ZJN-3, objavljen na portalu javnih naročil, datum objave 15. 3. 2021, številka objave JN001509/2021-B01 in v Uradnem listu EU, datum objave 16. 3. 2021, številka objave 2021/S 052-130422.

Predmet te pogodbe so dobave kovinskega pohištva (v nadaljevanju: oprema), opredeljenega v prodajalčevi ponudbi s predračunom, št. ………………….., z dne ………………. (v nadaljevanju: ponudba), katero je prodajalec predložil v zvezi s povabilom k oddaji ponudbe za posamezno javno naročilo (druga faza dinamičnega nabavnega sistema), številka povabila ………………….., z dne ………………..

Ponudba, dokumentacija v zvezi z oddajo javnega naročila in povabilo k oddaji ponudbe so sestavni del te pogodbe.

Predmet te pogodbe je tudi:

* montaža opreme (velja v tistih primerih, ko bo montaža potrebna),
* odprava vseh napak v garancijskem roku.

Prodajalec se zavezuje, da bo pred dostavo opreme kontaktiral pooblaščenega predstavnika kupca in se z njim dogovoril o času dostave. Opremo je treba dostaviti v prostore ………………………………………………………………………………………...

Prodajalec bo kupcu predal opremo v takojšnjo celovito uporabo v roku ………………. (naročnik bo v posameznem povabilu k oddaji ponudbe natančneje opredelil rok dobave; rok dobave ne bo krajši od 30 dni) dni od podpisa te pogodbe.

O predaji in prevzemu opreme ter ugotovitve o njenem delovanju se sestavi primopredajni zapisnik, ki ga podpišeta pooblaščena predstavnika prodajalca in kupca.

Pooblaščeni predstavnik kupca je ………………………………………….……………………., tel. št.: ………..….….., e-mail: …………………….…………

Pooblaščeni predstavnik prodajalca je , tel. št.: , e-mail:

Za dobavljeno opremo iz te pogodbe zagotavlja prodajalec kupcu vsaj 12-mesečno garancijo.

Garancijski roki začno teči z dnem obojestranskega podpisa primopredajnega zapisnika obeh pogodbenih strank oz. njunih pooblaščenih predstavnikov.

Ob podpisu primopredajnega zapisnika bo prodajalec kupcu izročil še:

1. Tehnično dokumentacijo v slovenskem, nemškem ali angleškem jeziku;
2. Navodila za uporabo v slovenskem jeziku;
3. Garancijske liste proizvajalca oz. prodajalca opreme.

Kupec se obvezuje plačati kupnino v skupni vrednosti: …………………. EUR brez DDV oz. ………….……….. EUR z DDV v roku 60 dni od datuma prejema pravilno izstavljenega računa po podpisu primopredajnega zapisnika, na transakcijski račun prodajalca št.  odprt pri banki .

Z dnem obojestranskega podpisa primopredajnega zapisnika je oprema prevzeta. Osnova za izstavitev računa je obojestransko podpisan primopredajni zapisnik za celotno opremo.

V primeru spremembe zakona, ki ureja davek na dodano vrednost, s katerim se spremeni davčna stopnja za opremo in dele, ki so predmet te pogodbe, se lahko v času trajanja pogodbe cene korigirajo izključno v višini nastale davčne spremembe.

V znesku za plačilo so zajeti vsi stroški (prevozni, špediterski, carinski, dostave, montaže, davek na dodano vrednost ter morebitni drugi stroški), popusti in rabati.

Cene veljajo ddp UKC Maribor – razloženo in dostavljeno v prostore …………..………

Cene in vrednost za plačilo so fiksne in veljajo do dokončanja vseh pogodbenih obveznosti.

V primeru zamude s plačilom bo kupec plačal prodajalcu zakonske zamudne obresti.

Prodajalec mora vse račune pošiljati kupcu izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. [77/16](http://www.uradni-list.si/1/objava.jsp?sop=2016-01-3228) in [47/19](http://www.uradni-list.si/1/objava.jsp?sop=2019-01-2291)).

V primeru, da prodajalec po svoji krivdi zakasni z izpolnitvijo pogodbenih obvez, ki ni posledica višje sile ali razlogov na strani kupca, lahko naročnik prodajalcu za vsak koledarski dan zamude zaračuna pogodbeno kazen v višini 0,5 % vrednosti posameznega naročila. Skupna pogodbena kazen je lahko največ 10 % vrednosti posameznega naročila v EUR brez DDV. Pogodbena kazen se obračuna pri plačilu pogodbenih obveznosti.

Ne glede na prejšnji odstavek tega člena prodajalec odgovarja naročniku za vso škodo, ki bi jo povzročil naročniku ali tretjim osebam kot tudi za stroške, ki bi jih naročnik utrpel zaradi pomanjkljivo ali nepravilno opravljenih pogodbenih obveznosti.

Če bo škoda, ki jo bo zaradi zamude utrpel naročnik, večja od pogodbene kazni, ima naročnik pravico zahtevati razliko do polne odškodnine.

Če kupec v garancijskem času ugotovi napako ali pomanjkljivost pri delovanju opreme ali katerega koli dela opreme, ali napake v zvezi z montažo, mora to nemudoma pisno sporočiti prodajalcu (po elektronski pošti). V elektronskem sporočilu prijave napake je potrebno navesti: a) ime kupca in ime osebe, ki okvaro prijavlja, b) lokacijo opreme, c) vrsto in tip opreme v okvari, d) opis okvare.

Odzivni čas za prihod serviserja na lokacijo za popravilo opreme pri kupcu oz. odzivni čas za pričetek odprave napake na daljavo, je 48 ur od pisne prijave napake s strani kupca (na elektronski naslov, naveden v 4. členu te pogodbe). Napako mora odpraviti najkasneje v roku 5-ih delovnih dni (kupec bo v posameznem povabilu k oddaji ponudbe natančneje opredelil ta rok) od prejema pisnega obvestila o napaki. V primeru, da napaka ne bo odpravljena v zahtevanem času, mora prodajalec v tem roku zagotoviti enakovredno nadomestno opremo za čas do odprave napake.

V primeru zamude z izvajanjem v predhodnem odstavku navedenih pogodbenih obveznosti bo prodajalec plačal kupcu pogodbeno kazen, ki bo odvisna od zamude, in sicer za vsak koledarski dan zamude roka za odpravo napake v višini 0,5% od pogodbene vrednosti v EUR z DDV, vendar skupno največ v višini 10% pogodbene vrednosti v EUR z DDV.

Če bo škoda, ki jo bo zaradi zamude utrpel kupec, večja od pogodbene kazni, ima pravico zahtevati razliko do polne odškodnine.

V primeru, da popravilo ne bo možno, bo prodajalec kupcu v čim krajšem možnem času oziroma najkasneje v roku 30 (kupec bo v posameznem povabilu k oddaji ponudbe natančneje opredelil ta rok) dni po preteku roka za odpravo napak, brezplačno nadomestil opremo oz. njene dele in okvarjene montažne dele po prodajalčevi ponudbi iz 2. člena te pogodbe, sicer bo to storil kupec v breme prodajalca.

Novovgrajeni, montirani oziroma dobavljeni deli postanejo last kupca. Če nadomestna oprema oz. nadomestni montažni deli vsebujejo dele, ki niso bili zajeti v ponudbi iz 2. člena teg pogodbe, in teh delov ni mogoče ločiti od okvarjene opreme oz. montažnih delov brez škode za njihovo funkcioniranje, bo prodajalec takšne dele prepustil kupcu v trajno last brezplačno oz. jih bo brez škode za kupca odmontiral kasneje na svoje stroške.

V primerih iz predhodnih odstavkov tega člena pričnejo teči novi garancijski roki, in sicer pri zamenjavi opreme ali bistvenem popravilu opreme od dneva vrnitve oziroma zamenjave popravljene stvari. Če je bil zamenjan ali popravljen le kakšen del stvari, začnejo garancijski roki znova teči samo za ta del.

Prodajalec se obvezuje, da bo izvajal servisiranje opreme izključno strokovno usposobljen serviser.

V kolikor bo prodajalec izvajal servisiranje opreme s serviserjem iz tujine in bo pri izvajanju servisne dejavnosti potrebna komunikacija v slovenskem jeziku, bo moral prevajanje v slovenski jezik na svoje stroške zagotoviti prodajalec.

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Kakršnekoli spremembe te pogodbe so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, vendar le te ne morejo biti v nasprotju z določili ZJN-3, ZJN-3A in OZ.

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Mariboru.

Pogodba prične veljati z dnem podpisa obeh pogodbenih strank.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo kupec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani prodajalca ali podizvajalca ali
* če bo kupec seznanjen, da je pristojni državni organ pri prodajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če prodajalec nastopa s podizvajalcem pa tudi, če zaradi ugotovljene kršitve pri podizvajalcu prodajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve pogodbe bo kupec obvestil prodajalca.

Če kupec v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Pogodba je napisana v dveh enakih izvodih, od katerih prejme vsaka od pogodbenih strank po en izvod.

Št. …………………

V , dne  V Mariboru, dne …………………

Prodajalec: Kupec:

UKC Maribor

Direktor: Direktor UKC:

prof. dr. Vojko FLIS, dr. med.